Source: https://e-justice.europa.eu/content_european_payment_order-353-cz-sk.do?idTaxonomy=353&idCountry=cz&plang=sk&member=1&removebanner=true
Timestamp: 2020-04-01 04:31:28+00:00
Document Index: 5435915

Matched Legal Cases: ['§ 9', '§ 84', 'súd ', 'súd ', '§ 42', 'súd ']

Európsky platobný rozkaz - Česká republika
Pre určenie súdov príslušných pre vydávanie európskeho platobného rozkazu sa v Českej republike použije všeobecná právna úprava súdnej príslušnosti v občianskoprávnych veciach upravená v zákone č. 99/1963 Zb. Občiansky súdny poriadok v znení neskorších predpisov (ďalej len „Občiansky súdny poriadok“).
Vecná príslušnosť je upravená v §§ 9 až 12, miestna príslušnosť v §§ 84 až 89a občianskeho súdneho poriadku.
Vzhľadom na typ prípadov, ktoré možno predvídať, budú vecne príslušné spravidla okresné súdy a kritériom pre určenie miestnej príslušnosti bude spravidla bydlisko/sídlo žalovaného.
Súdom príslušným pre prieskumné konanie je súd, ktorý vydal európsky platobný rozkaz.
Príslušný súd aplikuje priamo článok 20 nariadenia. Proti rozhodnutiu, ktorým súd zamietne žiadosť o preskúmanie, je možné podať odvolanie.
Česká republika oznamuje, že v súlade s § 42 občianskeho súdneho poriadku sú pre ňu prijateľné nasledujúce komunikačné prostriedky:
a) elektronická pošta s použitím zaručeného elektronického podpisu podľa zákona č. 227/2000 Zb. o elektronickom podpise v znení neskorších predpisov,
b) elektronická pošta bez použitia zaručeného elektronického podpisu,
c) telefax.
V prípadoch b) a c) treba podanie doplniť najneskôr do troch dní predložením originálu formulára, inak na tieto podania súd neprihliada.
Pre Českú republiku je prípustným jazykom iba čeština.
Posledná aktualizácia: 25/09/2019